CELEX: 32010R0170
Language: et
Date: 2010-03-01 00:00:00
Title: Komisjoni määrus (EL) nr 170/2010, 1. märts 2010 , millega muudetakse määrust (EÜ) nr 1249/96 nõukogu määruse (EMÜ) nr 1766/92 rakenduseeskirjade kohta teraviljasektori imporditollimaksude osas

2.3.2010   
            
            
               ET
            
            
               Euroopa Liidu Teataja
            
            
               L 51/8
            
         KOMISJONI MÄÄRUS (EL) nr 170/2010,
   1. märts 2010,
   millega muudetakse määrust (EÜ) nr 1249/96 nõukogu määruse (EMÜ) nr 1766/92 rakenduseeskirjade kohta teraviljasektori imporditollimaksude osas
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artiklit 143 koostoimes artikliga 4,
   ning arvestades järgmist:
   
               (1)
            
            
               Komisjoni määruse (EÜ) nr 1249/96 (2) artikli 2 lõike 4 esimese taandega on ette nähtud imporditollimaksu vähendamine 3 euro võrra tonni kohta, kui lossimissadam asub Vahemere ääres ning kui kaup saabub sinna Atlandi ookeani või Suessi kanali kaudu. Selleks et võrdselt kohelda Põhjamere ääres asuvaid lossimissadamaid, tuleb kõnealuste sätete kohaldamist laiendada samadel tingimustel kõnealustele sadamatele.
            
         
               (2)
            
            
               Seepärast tuleks määrust (EÜ) nr 1249/96 vastavalt muuta.
            
         
               (3)
            
            
               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1249/96 artikli 2 lõike 4 esimene taane asendatakse järgmisega:
   
               „—
            
            
               Vahemereäärsed sadamad (alates Gibraltari väinast) või Põhjamereäärsed sadamad ning kui kaup saabub Atlandi ookeani või Suessi kanali kaudu, vähendab komisjon imporditollimaksu 3 euro võrra tonni kohta,”
            
         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. märts 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 299, 16.11.2007, lk 1.
   
      (2)  EÜT L 161, 29.6.1996, lk 125.